
INCLUTO PROFESSORI LEIDENSI 

S. P. 

Nemo fortasse ex omni numero veterum scripto- 
rum, VIR EXCELLENTISSIME, fortuna usus est tam 
secunda, quam Vergilius. Natus humillimis paren- 
tibus mature haud vulgarem famam ingenii adeptus 
in amicitiam se insinuavit hominum clarissimorum 
ac potentissimorum, Galli, Asinii, Varii, Maecenatis, 
Augusti; idem, post editam Aeneidem, sic coli 
coeptus est a popularibus suis, ut, exceptis comicis, 
ceterorum, qui ante ipsum fuerunt, poetarum lau- 
dem sua gloria ita obtriverit, ut illi paulatim ob- 
livioni traderentur. Uno prope Vergilii nomine 
mox omnis, qui pristinas litteras Romanorum illu- 
straverat, splendor oblitteratus est. In quo illud 
mihi inprimis videtnr memorabile, quod, cum ipse, 
deterso quidem illo, qui infuscabat superiorum 
libros, situ, in summo nitore totus esset antiquus, 
etiam insecuta paulo post insipi et litterarum Ro- 
manarum et ipsius linguae immutatione semper 

novus habebatur; et, licet omnes eiusdem aetatis 
scriptores posterioribus sacculis veteres et antiqui 
appellarentur, in Vergilio tamen nescio quomodo 
factum est, ut ea nomina magis ad tempus, quo fuerat, 
qnain ad ipsius carmina omnemque, qua usus erat, 
scribendi rationem referrentur. Quod longe aliter 
evenit Ciceroni, qui cum in pedestri genere ora- 
tionis omnium iudicio primas tenuerit, tamen iam 
Quintiliani aetate, etsi ne tum qnidem deessent, qui 
eum admirarentur, neminem invenit, qui imitaretur, 
multos, quibus sorderet. Nihil dico de studiis 
Grammaticorum, qui Vergilium ccrtatim interpretati 
sunt; etiam everso imperio Romano atque in media 
barbarie fama huius poetae elucebat; quo tempore 
etiam qui carminum eius vix nomina cognosscnt, 
tamen magicis nescio quibus artibus ac vaticiniis 
clarum ferebant Vergilium. At discussa illa mediae, 
quae dicitur, aetatis caligine idem Vergilius dux et 
magister factus est poetarum , qui tum florere facem- 
que ad orbem terrarum novis litteris illustrandum 
praeferre coeperunt. Quid, quod prope usque ad 
hoc saeculum apud Italos maxime Gallosque ea car- 
mina plurimum placebant, quae ad huius poetae 
praestantiam proxime accederent? Non dissimulabo 
equidem plus obfuisse hanc felicitatem immortali 
poetae, quam profuisse, apud multos rccentiores 
criticos, Germanos inprimis; sed de ea re, in qua 
saepe vel aequitatem qnandam vel subtilitatem iu- 

(licii desideravi, non vacat nunc quod sentio pro- 
nuntiare. Illud nescias sitne poetae felicitati potius 
tribuendum an virtuti ipsorum carminum, quod 
plurimi iique et ab ingenio et a doctrina instructis- 
simi homines operam contulerunt ad ea vel emen- 
danda vel interpretanda. In hac quoque, ut in omni, 
parte antiquarum litterarum ad summam laudem 
nixi sunt Tui populares, VIR PRAESTANTISSIME; 
quamquam quid Tuos populares appello, qui num- 
quam non fuerunt nostri? Utinam desinat tandem 
vetus illud discidium separare fraternos populos, ut 
sanguine, ita lingua , moribus , ingenio , studiis con- 
iunctosl Ac desinet, auguror, aliquando fielque, 
quod omnes boni optamus: 

Cognatas urbes olirn populosque propinquos 

unam faciemus utramque 

Troiam animis! 

Sed postquam Batavorum opera in aliis scriptoribus 
aliquamdiu occupata fuit, TU, VIR EXIMIE, acer- 
rimus Horatianae elegantiae vindex, primus ad 
Vergilium redisti. IVon potest dici, quam cupide 
Tuam Aencidos editionem appetiverim. Nec fefellit 
me mea exspectatio : quanta quamque varia doctrina! 
quanta acies ingenii! qui stimulus ad excitanda 
studia hominum iterum iterumque quaerendi scru- 
tandique, quae dudum explorata visa erant! Ut breve 
faciam: ita delectatus sum, nihil ut sit, quod in hoc 
genere, ex quo accessi ad Vergilium edendum, tanta 

cum voluptate legerim. Quod ut publice testatum 
facerem, utque exstaret aliquod monumentum meae 
erga TE voluntatis , hunc libellum TIBI mittere de- 
crevi, VIR ERUDITISSIME , non qno Tuae eruditioni 
satisfacerem, quod etiam iis, qui me sunt longe 
doctiores, difficile fuerit, sed ut desiderio mei animi 
gratificarer, quem scito et TUA et Vergilii causa, 
quodammodo etiam mea, TUI esse studiosissimum. 


HBemae anno 1841. prodiit Car. Guil. Muefleri Ana- 
lootorum Bernensinm Particula III., in qua agitur 
de codicibus Vergilii, qui in bibliothecis Helvetiae asser- 
vantur. Dixi de hoc libello in Diariis Darmstadiensibus 

* " 

( Zeilschr . f, d. Allerthumswissensch.) ao. 1842. fasc. 10. 
pag. 921. sqq., sed ita, ut, quae de novis scholiis Buco- 
lica et Georgica Vergilii illustrantibus dicenda viderentur, 
alii tempori reservarem. Oblata igitur hac per muneris 
mei rationes opportunitate commode evenit, ut implendi 
promissi copia mihi facta sit. 

Exstant in eo, quem littera © Muellerus notavit, 
codice praeter alia ad nullum certum auctorem relata 
scholia quaedam Iunilii Flagrii, Gaudentii, Titi Galli, 
quorum ne nomina quidem nota fuerunt ante Historiam 
Scholiastarum Latinorum a Suringaro Batavo 
anno 1834. editam.*) Atque ipse iam Suringarus viderat, 


*) „CODEX BERNENSIS 172, a me littera © notatus, de- 
cimo saeculo scriptus, perbonus et maxime cum $ conve- 

id quod sensit etiam Muellerus, Iunilium quidem Fla- 
grium, de quo pluribus hoc loco disputandum erit, 
eundem esse, quem Iunium Philargyrum. Is Bu- 
colica et Georgica sumserat sibi illustranda, eorumque 
scholiorum reliquias primus edidit Fulvius Ursinus 
Rom. 1587.*); repetiit ea suis typis Henr. Commeli- 
nus Heidelb. 1589. et in copiosissimam Carminum Yer- 
gilianorum editionem transtulit P. Burmannus, 


niens, eclogas, georgica et quinque priores Aeneidis 
libros usque ad quinti versum 852 continet. In primo 
folio nil nisi nomen P. Danielis, prioris possessoris, 
scriptum est. In secundo folio Octaviani Augusti carmen 
Ergone supremis legitur, et Vita Virgilii, quae ad Do- 
natum auctorem refertur, tam bene et emendate scripta, 
ut multa in Burmanni editione ex hoc codice emendari 

possint. Brevior non integra vita sequitur. In 

quinto folio 47 versus primae eclogae a manu recentiore 
scripti leguntur, quos reliquae eclogae cura scholiis 

sequuntur. In pagina folii vicesimi sexti aversa 

quatuor versus praefationem georgicorum continentes 
et titulus georgicorum permagnis litteris scriptus le- 
guntur, ad cuius latus minusculis litteris prolegomena 
I unilii apposita sunt. Folia 26 usque ad 72 georgicorum 
libri cum scholiis occupant, in quibus saepe Iunilius 
et Gaudentius, nonnunquam Nigidius et T. Gallus no- 
minantur. Deinde libri quatuor priores Aeneidos et 

852 versus quinti libri sequuntur. Codex bonus est 

et praecipue ad tertium Aeneidis librum permulta 

scholia continet. Si recte intelligo adnotationem ad 

Georg. I, 514.: ,„,De tribus commentariis Gau- 
dentius haec fecit, 4444 Gaudentius scholia ex tribus 
commentariis collegerat et sua adiunxerat, ex quibus, 
quae in hoc codice leguntur, excerpta sunt. 44 — Haec 
Muellerus pag. 11. sq. 

*) Notabilis est error Fr. Ad. Eberti, qui in Lex ico Bi- 
bli o graphico T. II. p. 1042. No. 23692. Philargyria- 
nos Commentarios scribit primum typis expressos esse 
in editione P. Danielis, quae ao. 1600. prodiit. 

Hic mihi primum vindicandus est vir et doctissimus 
et ad iuvandas has litteras, dum fuit, paratissimus, sed 
idem nostra aetate multis iniquorum conviciis petitus, 
ipsum dico Petrum Burmannum, ab iniusta Suringari 
reprehensione. Is enim cap. XII. p. 94. sq. ita de eo scribit : 
„qui cum videret esse mulla in Philargyrio, quae 
in Servio item exstabant, servavit tantum ea, ubi 
vel minimum differebant, resectis iis, quae ad 

verbum, ut videbatur, erant descripta. Si 

omnia ista, quod Burmannus fecit, inPhi- 
largyrii Commentariis deleas, quae nunc iisdem 
verbis apud Servium leguntur, tam pauca resta- 
bunt, ut haec vix dici mereantur scripta esse 
ab aliquo, qui data opera Virgilium interpretari 
vellet. Burmannus itaque et reliqui edi- 

tores in Philargyrium paulo iniquiores fuisse 
censendi sunt, qui Servium alieno doctrinae 
apparatu ornare, quam suum cuique tribuere 
maluerint/* 

Et quae prima quidem scripsit Suringarus cum 
videret .... erant dcsaipta ea sumpsit a P. Burmanno 
minore, qui editioni Vergilii a patruo suo curatae prae- 
fatus est: vide eius Praefat. fol. ******* 2. avers. At 

1 \ 

ipse optimus Suringarus non animadvertit hoc illum 
dicere: Philargyriana ista Servianis admixta vero auctori 
a patruo suo relicta, eadem in Servianis commentariis, 
ne bis legerentur, expuncta esse. Atque ita se rem ha- 
bere, si operae non pepercisset, facile cognoscere poterat 
Suringarus ex ipsa editione Burmanniana. Sic enim 
Burmannus ad Serv. Ge. IV, 25.: 

„Delevi, quae hic sequebantur, quia ad verbum 
ex Philargyrio translata erant/* 

et ibid. ad vs. 66.: 

„Sequens Nota (ad vs, 67.) Philargyrio debetur; 
itaque eieci (e Servianis), ne bis legeretur 

Nam quod scholion Philargyri ad Ecl. V,.72. inter Ser- 
viana relictum est, eius rei causam merum errorem Bur- 
manni fuisse facile eo probatur, quod cum in Servianis 
a Lyctio vitiose scriptum repperisset Burmannus, in Notis 
criticis videtur sibi coniectura verum assecutus esse a 
Lycto. At id ipsum a Lycto exstat et in Ursiniana et 
in Commelina editione. Recte igitur fortasse negligentiae, 
etsi ei quoque, si raro deprehenderetur in tanto opere, 
ignosci poterat, accusare licebat Burmannum, non iniqui- 
tatis. Eodem illud pertinet, quod ad Ge. III, 313. quin- 
que verba, ne apud Servium quidem lecta, desiderantur: 
yyUsus hic utilitas et fruclus.“ Praeterea si quis Ge. III, 
121. scholion Philargyri ad verbum Referat a Burmanno 

omissum arguat, potius error Burmanno cum Henr. Gom- 

«* 

melino, Petro Daniele, Schrevelio, communis notandus 
est; hi enim falso rettulerunt hoc scholion ad vs. 128., 
ubi idem apud poetam recurrit verbum Referant ; apud 
Ursinum quidem suo loco et ordine positum est. Valeat 
igitur iniquitas ista immerito obiecla Burmanno. Si quid 
est, quod iure reprehendas, id in eo positum invenies, 
quod Burmannus ad edendum Philargyrum non Ursiniana 
editione usus est. Verum eam non videtur nancisci po- 
tuisse Burmannus patruus ; (nam patruelem habuisse certum 
est;) neque id mirabimur, cum et ipsa valde rara sit et 
Suringarus frustra a se quaesitam scribat pag. 98.*) 

*) Exstat ea in Bibi. Reg\ Dresd. , cuius Humanissimi 
Praefecti usum eius libri benevole, ut solent, mihi 
concesserunt. 

Sed cum semel mentionem fecisset Suringarus operae 
Philargyro a Burmanno praestitae, ea qualis esset, in- 
dicari oportebat. Quo negotio hic quam fieri potest 
paucissimis defungemur. 

Si quaeritur, (nam silent Burmanni, patruus atque 
patruelis,) unde textum, quem vocant, Philargyrianum 
repetierit Burmannus, illud tenendum est, hoc commen- 
tariolum esse ex Commelina editione ab eo expressum, 
non ex ea, quae Heidelbergae ao. 1589. apud Henr. 
Commelinum prodiit, et ipsa satis rara inventu, sed ex 
ea, quae a Cornei. Schrevelio adornata typis Abrami 
Commelini Lugd. Bat. ao. 1646. exarata est. In hac au- 
tem Batava editione primum pauca quaedam adiecta sunt 
atque inde in Burmannianam propagata, sed a Burmanno 
uncis inclusa, Ecl. V, 74. Ge. II, 487. III, 19. 280. IV, 
370. Haec additamenta omnia videntur auctores habere 
recentiores. Certe quae Ge. IV, 370. interposita sunt, 
manaverunt ex Petri Rami Praelectt. in Georgica pag. 346. 
edit. Wechel. 1578. Praeter cetera, ut hoc unum addam, 
exquisitum videri potest, quod legitur Ge. II, 487.: 

„Bacchi enim orgia in montibus celebrari sole- 
bant a furiosis Bacchis, quae a Spartanis, quorum 
mons erat Taygeta, appellabantur/ 4 

At ea ipsa verba sunt Turncbi Advers. XXI, 9., sumpta ab 
Hesychio .* v & a lv a i al fr snuQtri %co^hidsg Ba*x ai “ Prae- 
terea ex eadem editione traxit Burmannus quaedam vitiose 
expressa, in his etiam typothetarum sphalmata, ut dici 
pro dicit Ge. II, 361., statione pro statioque Ge. IV, 8.; 
inde etiam illa transmigraverunt: Ge. II, 163. cum pro 
illum , et proximo versu injluxit pro influit. Sed his 
rebus cum effectum sit, quod volumus, omissis levibus 

erratis satius videtur emendare graviora, neglecta illa ab 
eo, qui nuper haec parum ad eam rem paratus edidit, 
H. A. Lione, cui subirascare, quod, cum aliquoties vera 
invenisset in codice, quem ipse adhibuit, Guelferbytano, 
vetera errata retinere maluerit. Ge. II, 299. a Schrevelio 
verubus sumpsit Burmannus pro veribus , de quo scripsimus 
V. L. ad Ge. II, 396. — ibid. 382. consilia est apud 
Schrevelium et Burmannum, cum et apud Ursinum et 
apud H. Commelinum sit concilia , quod verum esse, ut 
ipse refert Burm., viderat Salmasius. — ibid. 473. in H. 
Commelini editione vitiose scriptum est „quod sit cum 
religiosum id corrigendo magis est depravatum a nescio 
quo emendatore apud Schrevelium „quod sit cum reli - 
gione;“ tamen hoc ipsum sequitur Burmannus. Veram 
lectionem exhibet Ursinus: „quod sit cum timore religio- 
sum “ vocabulum timore servat etiam Servius Dresd. 
omisso tamen Adiectivo religiosum et sit in Jit 3 recte for- 
tasse, mutato maluerat etiam Burmannus. — Ge. II, 
456. necdum , Schrevelium secutus, scripsit Burmannus 
pro et necdum , quod habet quo se tueatur, et consensu 
codicum tutum est et necdum apud Liv. XXIV, 19. — Ge. 
III, 138. Philargyrus : „ Rursus hic pro contra significat." 
Omisit \rro y quod etiam in Servio Dresd. legitur, Bur- 
mannus cum Schrevelio; at similiter idem Philargyrus 
III, 296.: „Celsus dum mox pro donec interp reta- 
tur; “ IV, 484.: Venio pro adventu significat;" et 
codex Servii G ad Ge. I, 262.: „Lintres] intelligitur 
hoc nomine et pro navibus et pro vase concavo." — 
Ge. IV, 50. non monito lectore Elxotv Burmannus adscivit 
ex Schrevelii editione pro Echo, uti recte editum apud 
Ursinum et H. Commelinum. — ibid. 66. Breve et quod, si 


Digitized by Google 


abesset, non desideres, scholion Burmannus cum Schre- 
velio rettulit ad vs. 152.; fecit idem Petrus Daniel ct ante 
hunc fecerat Henr. Commelinus; ex quo apparet, id quod 
etiam ex aliis rebus cognoscitur, ne in Danielis quidem 
editione Philargyri Commentarios ex Ursini, sed ex Henr. 
Commelini exemplari descriptos esse. — ibid. 144. apud 
Philargyrum est: „Sallustius in duo,“ apud Schrevelium 
et Burmannum, in quod inciderat etiam suspicio Bouk- 
husii: „Sall. in XII emendandum erat scilicet „in H.“; 
et Historias Sallustii quinque tantum libris constitisse 
nunc satis constat; videtur igitur hoc fragmentum e nu- 
mero eorum, quorum incerta sedes est, in librum II. 
revocandum esse. — ibid. 390. : „quae nunc Chersonesus 
vocatur f male ibi omissum nunc. — Ceterum fons ple- 
rorumque, quae hic notavimus, vitiorum est Petri Danielis 
editio satis negligenter impressa, cfr. Ge. II, 163. 361. 456. 
IV, 8. 50. 144. — Praeterea sua quaedam propria vitia 
habet editio Burmanniana. Omitto particulas et E. I, 20., 
autem , quasi , Ge. in. 307. 351. praeteritas, ubi pro ibi 
expressum Ge. III, 121. et quae sunt similia. — Ecl. I, 20. 
etsi in ipso scholio editur Marianus , qui fuit Luperca- 
liorum poeta, in Notis tamen criticis Marinus appellatur 
a Burmanno; quod fortasse ne commemorarem quidem, 
nisi viderem item Marinus exstare inter Serviana et apud 
P. Danielem, (nam in Commentario ipsius Philargyri apud 
Danielem Marianus editum est) et in ea editione, quae 
ad Danielis editionem studio Lucii accommodata prodiit 
Basii. 1613., quorum uterque non Lupercal i orum, sed 
Lupercorum poetam illum appellat. Casune autem ab 
iisdem littera » ex nomine Mariani detracta sit, an de 
industria, quis dixerit? Marinus Graecum est nomen, quo 

eliam scriptores quidam Graeci utuntur. Atque ut Butam 
quendam (fortasse eum ,• qui Catoni minori famulabatur) 
Graecis elegis de Lupercalibus scripsisse a Plutarcho (in 
vita Romuli p. 31. edit. Francof.) accepimus, ita fieri po- 
tuit, ut alius Graecus homo in eadem materia se exerceret. 
Sed huias sive Marini sive Mariani carmen Latina lingua 
scriptum erat; si igitur verum est Marini nomen, liber- 
tinum fuisse putabimus; et multos Romae fuisse Marinos 
libertos, tituli testantur. Est Q. Naevius Mannus in In- 
scriptionibus Reines. CI. VIII. no. LXX., Iunius Marinus 
apud Gorium Inscripte, ant. T. I. p. 153., item Rufus Ma- 
rinus T. III. p. 177., Salvius Marinus ibid. p. 298., Aelia 
Marina T. I. p. 15., Caninia Marina T. III, p. 260., prae- 
terea apud Donium Inscriptt. ant. Aurelia Marina Cl. XIII, 
18., Calistidia Matina Cl. V, 98. Cum igitur sint tot gen- 
tium Marini idque nomen origine Graecum esse constet, 
. servile fuisse apud Romanos apparet, quae res non im- 
pedit, quin a Marino aliquo hoc carmen scriptum existi- 
memus. Interim Mariani nomen retinuerim, quippe Fulvii 
Ursini auctoritate munitum. — Falso narrat Burmannus 
Ecl. IV, 63. in Commelina legi mensum ; mensura est apud 
Ursinum, item in edit. Commel. 1589,, in Commelina 
autem Schrevelii legitur id quod' vere emendatum est 
mensa . — Imprudens, puto, Burmannus scripsitGe.il, 417.: 
„Pedites quatuor agminibus, quibus duobus antibus du- 
cas ;“ ubi pro quibus et apud Ursinum, et in utraquo 
Commelina , et in Servio Dresdensi recte legitur equites , 
ut etiam apud Lionem, qui Philargyrum ex P. Danielis 
editione*), in qua ipsa vera lectio servatur, exprimendum 

*) non Nivelliana illa , quae Paris, 1600. prodiit, sed ex 
Chouetiana vitiorum plenissima, quae Genevae 1636. 
excusa est. 

curavit. — Gc. IV, 265. despescii , i. c. dispescit , habent 
Ursinus et utraque Commelina; quod edidit Burmannus 
dispicit , depravat sententiam. — Quaedam emendata le- 
guntur apud Burmannum, quae corrupta sunt apud Ur- 
sinum et Commelin. 1589., ut Ge. II, 336. at pro aut } 
quod iam in editione Schrevelii correctum; Ge. III, 35. 
TVos, item a Schrevelio acceptum, pro Troias. — Versus 
mancus Domitii ad EcL III, 90.: „Sed postquam altciius 
mulier “ ita expletus apud Burmannum legitur „< communis 
utrique 11 , ubi illud molestum est, quod non liquet, acces- 
serintnc haec ex vetere aliquo libro, an nata sint ex con- 
iectura recentioris critici. Mihi quidem verisimile videtur 
sumpta haec esse ex iis copiis Heinsianis, de quibus a 
patruele Burmanno ita exponitur Praefat. pag. ****** 4 , 
aversa: „Et quidem ante alia egregium ipsi (patruo B.) 
apparatum hic iterum (puta in edendo Servio) contule- 
runt scrinia Heinsiana, ex quibus tria quatuorve habuit 
exemplaria editionum Servii, quibus Heinsius manu sua 
ex Mss. codicibus, quibus fuerat usus, innumeras emen- 
dationes, varias Lectiones, ac supplementa plurima ad- 
scripserat.“ cet. Sed facile apparet ne sic quidem per- 
sanatum esse vulnus, quo laceratum est illud distichon. 
Versus Domitii hi sunt: 

Omnia cum Bavio communia frater habebat, 

Unanimi fratres sicut habere solent, 

Rura, domum, nummos atque omnia denique; ut aiunt, 
Corporibus geminis spiritus unus erat. 

Sed postquam alterius mulier communis utrique 
Novit, deposuit alter amicitiam. 

Si sunt Domitii haec, quae addidit Burmannus, certe pro 
Novit ex egregia emendatione Oudendorpii scribendum 

est Nupsit , quod probat etiam Weichert. Poet. Lat. Vit. 
p. 266. recepitque Meyerus Anthol. Lat. T. I. no. 123., qui 
quidem verba communis utrique ipsi tribuit Philargyro, 
sed, quo iure, non dicit. — Ge. IV, 298. Index Ventorum 
a Philargyro h. 1* propositus negligitur, sed sine damno, 
a Kappio ad Aristot. de Mundo p. 367. sqq. et ab Idelero 
Meteorol. p. 69 sqq. Convenit Philargyro, nisi fallor, ita 
cum Plinio N. H. n, 46., ut, cum desit ventus duodecimus, 
male Servius Dresd. Favonium, recte Burmannus Afri- 
cum adiecisse videatur; illud etiam probandum, quod 
Burmannus Circium, de quo vid. Geli. N. A II, 22. et 
Ideler. 1. 1. pag. 72. sq., mutavit in Caeciam. — Ge. III, 
270.: „Ascanius amnis est Mysiae, sed quia in Asia est.“ 
Frustra haeret h. 1. Broukhusius; quia mutandum est in 
quae , ut illa Mysia distinguatur ab ea, quae est Europae, 
Moesia deinde dici coepta; vid. Muncker. et Staveren. 
ad Hygin. fab. XIV. not. I, p. 52. ; hoc autem ipsum, quod 
requiritur, quae habet Servius Dresd., atque ita edidit 
Burmannus secutus Munckerum, qui ita corrigendum esse 
dudum viderat. — Ge. IV, 25. Elegantius fortasse multis 
videbitur, quod in versu Luciliano scripsit Burmannus 
ars in quo non erit ulla pro eo, quod in superioribus 
editionibus legitur ars in quo non est ulla; sed eam 
mutationem multo ante factam Douza iam improbavit 
pag. 329. edit. Haverc. — Ge. IV, 188, in versibus cor- 
ruptis Ennii duri laboris pro d. labores emendaverunt 
Douza, Merula, Columna; laboris etiam apud Burman- 
num, sed, nisi fallor, invito ipso, expressum. Ceterum, 
quod in iisdem versibus Nestor Novariensis (Yid. Merui, 
p. 519.) e suo Glossario protulit legionis suae , idem le- 
gitur in Servio Dresd. Ac similem Servio Dresdensi librum 


Digitized by Google 


10 


versavisse etiam Petrum Danielem ex eo intelligi videtur, 
quod paulo ante in alio versu Ennii militiam exhibet 
P. Daniel uti est in libro Dresdensi. — Ge. IV, 200.: 
„Sed rectius videtur, et ne hoc quidem sciant; “ ita in 
Ursiniana et utraque Commelina; Burmannus recte scripsit 
sed ne hoc quidem ab ipso inventum videtur, sed 
fortasse ex Heinsianis schedis adscitum; certe in Servio 
Dresd. liquido exaratum est ut. — ibid. vs. 211. pro 
sanctitas religionis est apud Burmannum sanctitas regii 
nominis , uti scribendum vidit Rutgers. V. L. VI, 15. — 
Atque ut has emendationes ab aliis mutuatus est Bur- 
mannus, ita credibile est etiam reliqua ab aliis occupata 
fuisse, ut Ge. IV, 88. revocari pro revocare , ibid. vs. 219. 
Epicureus pro Epicurus , (vid. Madvig. ad Cic. de Fin. IV, 
5. p. 503.) vs. 244. otiosus pro vitiosus , vs. 335. vitreo pro 
vineo j vs. 390. Pallene pro Palla et hanc . . . Aegypto 
pro hac . . . Aegyptum , vs. 452. ad fata , in quod etiam 
Broukhusius incidit, pro affata , vs. 453. numinis pro nu- 
mina et Tiaiqovyj pro Tiaupopo?*) denique vs. 463. Praxi- 
theae pro Praxioteli s. **) Sed Ge. III, 19. mireris apertum 
vitium „qui olim Pythici dicebantur 11 non Statim sub- 
latum et id, quod debebat, restitutum esse Olym- 
pici d“ 

Hactenus de Burmanno; iam ad ipsum veniamus 
Philargyrum. Quo in homine illud primum perincommode 
accidit, quod nemo eius mentionem fecit ante Angelum 
Politianum, qui et 'in Miscellaneis eum nominat et 
Commentarios, quales nunc habemus, ipsius Iunii Phil- 


*) quamquam hoc vix putes casu ortum esse; carent tamen 
Lexica ea voce. 

**) Dum haec iam imprimuntur, inspicio editionem Vergilii 
Masvicianam, qua, si Burmanno credas, nihil est con- 
temptius ; at in ea ipsa deprehendo omnia haec . ita 
emendata, ut in Burmanniana leguntnr. Masvicio 
Burmannus sumpsit etiam supplementum illud versus 
nonagesimi tertiae Eclogae. Masvicius rursus omnia 
videtur debuisse Ryckianis opibus, Ryckius autem 
nonnihil I. Scaligero. 

a r gyri nomen in fronte gerentes exscripsit, quo libro 
usus est Fulvius Ursinus. Novis testimoniis nostra aetate 
confirmatum est nomen huius Grammatici; nam quod 
Muellerus in cod. Bernensi et ante eum Suringarus in 
Excerptis Yossianis invenit nomen Iunilii Flagrii, id . 
facile ex vero nomine Iunii Philargyri fieri potuisse 
quis neget? Nulla littera ita crebro sedem mutat, quam 
r; priore igitur r forte omissa ex Philargyro Philagyrus , 
ex hoc, altera transposita, Philagnjus sive ex more po- 
sterioris consuetudinis Filagryus , ex hoc denique FI agrius 
nasci potuit. Iunilii nomen quomodo ex vero immu- 
tatum sit, quamquam plus habet dubitationis, tamen talia 
in talibus scriptoribus talibusque in libris, quales sunt 
illi, unde hoc traditum accepimus, in quibus ut plurimum 
casus regnat et temeritas, certa ratione ut expediamus, 
quis serio postulet? Itaque ludere me dices, VIR in omni 
iudicio ELEGANTISSIME, si illud Iunilii nomen ex utro- 
que Iunii Philagrii per compendium scripto IUN.FLII 
conflatum esse coniecero. Sed negat Casp. Barlhius Ad- 
versar. 1. XX, 2. ipsum nomen Philargyrii s. Philargyri 
(nam utraque forma utuntur, qui post Fulvium Ursinum > 
mentionem huius hominis fecerunt) verum sibi videri, 
propterea, quod Philargyri nomen Graecum, q>daQ/vgla 
autem animi vitium sit. Constat enim ab eiusmodi no- 
minibus abhorruisse homines Graecos. Itaque auctorem 
se esse scribit, ut pro Philargyrio appelletur Pilargurus , 
quod nomen ab Aldo Manulio in tessera inventum etiam 
a Pignorio in Commentar, de Servis (p. 320: edit. Amstel. 
1674.) commemoretur; quo accedit tabella eburnea, 
quam vidit Fulvius Ursinus, in qua haec erant scripta: 
„Pilargurus Lucili libertus vid. edit. Amstelod. 1677. 
Epistolarum Cic. ad Famil. T. I. p. 304. Alio loco, Advers. 

1. 1, 17., idem Barthius Philagrium sive Pii ar gurum eum 
hominem appellat. Et Pilargurus ipsum si quaeritur quid 
sit, non est dubium, quin idem sit, quod Philargyrus ; 
nam antiquo tempore non littera Ph , sed simplici P cx- 

pressisse Romanos Graecam litteram <i> et Cicero docet 
et ex nummis atque marmoribus discitur 5 vid. Orthograph. 
Vergil. pag. 462.; item u olim pro Graeco v scribere con- 
sueverant, cuius rei exempla proposui 1. 1. pag. 482. Non 
vidit igitur Barlhius, cum Pilargurum Philargyro substi- 
tueret, idem se cum eodem permutare, nec re, sed forma 
tantum, diversa esse haec nomina. Sed cum aliud esse 
crederet Pilargurus , aliud Philargyriis , certe quale esset 
hoc ipsum Pilargurus dicendum erat; num conflatum ex 
nilos, (pila) et uqrvqoq ? Ferrem aliquo modo Argyropilum, 
sed iiduqyvqov quis ferat? Verum in tali re plurimum 
agitur testibus; quos mireris ab homine, qualis fuitBar- 
thius, si non ingenii acumine praeter ceteros excellenti, 
doctrinae tamen quadam variae ac multiplicis copia or- 
nato, negligi potuisse. Etenim satis crebrum est nomen 
Philargyri in marmoribus: „T. Clodius Appi L. (i. e. 
libertus) Philargurus“ in Gorii Inscriptt. T.I. p. 361,, 
„P. Annius P. L. (Publi libertus) Philargurus“ in Donii 
Inscriptt. ant. Cl. LX, 2., „S. Atellius S. L. Philargurus“ 
ibid. Cl. VI, 31., „C. Baebius Philargurus“ Cl. I, 100., 
„C. Iulius Philargurus Aug. Lib.“ Cl. XVII, 1., „C. 
Iulius Philargurus“ Cl. VIII, 90., „M. Onerius M. L. 
Philargurus“ Cl. XVIII, 3., „M. Popillius M. L. Phil- 
argurus“ Cl. XIV, 46.; denique Philargyri nomen cum 
Graeca littera bis visitur apud Gorium Inscriptt. T. II. 
p. 454. et III. p. 135, et eodem modo scriptum legitur 
apud ipsum Ciceronem Epist. ad Att. IX, 15, 5. et ad 
Fam. VI, 1, 17.: „Philargyrus tuus omnia de te re- 
quirenti fidelissimo animo narravit.^ Ex quo, ut ex Titulis 
modo laudatis, apparet, etsi idem ex ipso nomine intelli- 
gitur, servos ita appellatos esse, non ingenuos. Deinde 
constantia testium, ad quos accedit Isidorus Origg. I, 21.,*) 


*) is Philargyrnm quendam, si certa est ibi lectio, nt vi- 
detur, in numero ponit eorum, qui Notas invenerunt; 
eius aulem hominis^ aetas satis certis, opinor, signis 
delinitur ab ipso Isidoro; ita enim Isidorus: ,, Romae 

declaratur non Philargyrium audisse hunc hominem, 
sed Phiiargyrum. Illa quidem forma huius nominis, 
nisi fallor, ex eo orta est, quod, cum fere sic inscriptum 
esset huic libro 

Iuni Philargyri 
Interpretatio Bucolicon cet. 

ii, qui, ut Iuni, sic Philargyri antiquam esse formam 
Genitivi, ex Nominativo Philargt/rius ductam, putarent, id 
nomen corruperunt. Iam quod Barthius, ut supra diximus, 
Philargyrium negat quem quam vocatum esse Graecum 
hominem, vere quidem ille *, sic enim diceretur, qui amat 
et concupiscit pecuniam, dQy&Qiov ; sed qui est <*> duQyvgoc, 
is delectatur argento, vasis puta signisve argenteis, quod 
etiam sine vitio animi fieri potest, atque ita putabimus 
appellatos esse, quibus harum rerum cura atque custodia 
mandata esset a dominis. Non mullum igitur discrepat 
ratio huius nominis a ratione similiter compositorum, ut 
Philippi, Philocyonis, Philomcli. Osanno tamen 
Beitrage zur Gricch. und Rom. Lilteralvrgesch , Vol. II. 
p. 284. sqq. auctoritati Excerptorum Leidensium sive Vos- 
sianorum omnia tribuenti persuasum est IuniUum Phil» 
agrium verum esse nomen huius hominis. In quo non 
possum assenliri Viro eruditissimo, quippe et rara nomina 
cum usitatis permutanti, et reccntiore aetate inventa ad 
antiquiorem traducenti, et Christiana in ethnicum hominem 
conferenti. Nam rara, recentia, Christiana esse usus eorum 
docet; ethnicum autem fuisse Phiiargyrum infra demon- 
strabitur. 

Ut autem nomen Philargyri antiquum est, ita ipse non 
est dubium quin fuerit antiquus. Et Fulvius quidem Ur- 
sinus hunc titulum praemisit Commentario huius Gramma- 
tici in Bucolica: 


primns Tiro Ciceronis libertus commentatus est notas, 
sed tantum praepositionum. Post eum Vipsanius, Phil- 
argyriis et Aquila libertus Maecenatis alius alias ad- 
diderunt. u 

Iunius Philargyrius 
in Bucolica Virgilii 
ad Valentinianum, 

atque ex ea inscriptione coniicit Philargyrum fuisse aequalem 
Imperatori Valentiniano.*) Cum autem Ursinus notitiam 
huius interpretis debeat libro Angeli Politiani supra com- 
memorato, probabile est Politianum incidisse in eiusmodi 
codicem, qualibus usi sunt Muellerus et Suringarus. In 
codice enim Bernensi ©, ad quem accedit etiam alius 
littera g a Muellero notatus, in fronte Commentarii 
Philargyriani in Georgica haec leguntur: 

Iunilius Flagrius Valentiano Mediolani; 
eadem invenit Suringarus in Excerptis Vossianis, nisi 
quod pro Mediolani scriptum est Mediola. Tum sequitur 
ea Praefatio, quae apud Burmannum ceterosque Servio 
tribuitur, ab his verbis incipiens: „Virgilius in operibus 
suis diversos secutus est poetas“ cet. In quo minus movet 
me illud, quod Valentianus dictus est, non Valenti- 
nianus; facile enim corrumpi id potuit a librario; sed 
Mediolanensem quis umquam appellavit Imperatorem Va- 
lentinianum, qui fuit genere Pannonius? Atque cum praeter 
Mediolanum illud, quod est in Gallia citeriore, etiam alia 
oppida idem nomen habuerint, tamen ex eo numero nullum 
fuit in Pannonia, quod ita Celtico nomine appellaretur. 
Itaque etsi ipse Valentinianus ille Mediolanensis quis 
fuerit nescitur, illud tamen negabimus, Imperatori Valen- 
tiniano missos esse a Philargyro hos commentarios. Nec 
multum refert in hac ignoratione, verumne sit ipsum 
Valentiani nomen, quod me praeterea legere non me- 


*) „Quo tempore vixerit Philargyrius, etsi difficile sit 
„af firmare, ex libri tamen inscriptione coniici potest, 
,, floruisse Imperatore Valentiniano, si modo Valenti- 
„nianus Aug'ustus eo titulo designatur. Illud certe con- 
,,stat, eum non long-e a Servii aetate afuisse et Virgilii 
,, chirographo (?) usum esse, ut ex eius Commentario 
„apparet, in quo multa ab eo proferuntur ex iis scri- 
„ptoribus, qui temporibus non nisi antiquissimis ex- 
,, stabant. 4 * Ex Fulvii Ursini Praefatione ♦ 

mini; satis est videri verum esse; nam ut ex Maximi 
nomine fit Maximini et Maximiani, ita ex Valentis Valen- 
tinus et Valentianus, quamquam haec tantum usu frequen- 
tata novimus: Valentinus et Valentinianus. Consimile nomen 
Crescentis haec ex se gignit: Crescentius, Crescentinus, 
Crescentianus; et Cornelii Crescentiani nomen est 
apud Reinesium Synt. Inscr. Cl. X, 1. no. 59., Flavii 
Crescentiani ibid. no. 243., Magii Crescentiani 
Cl. V, 23. no. 58. Atque ut hos Crescentianos a Cornelio 
aliquo, Flavio, Magio adoptatos esse veri est simillimum, 
ita hunc Valentianum, antequam in aliam gentem trans- 
iret, Valentium fuisse suspicabimur. Itaque putabimus 
Philargyrum libellum suum misisse Valentiano cuidam, 
homini docto Mediolanensi; cur autem potissimum Me- 
diolanensi? nimirum quod ipse esset Mediolanensis, id 
quod docet subscriptio, quae est apud Suringarum pag. 
271., Eclogae decimae subiecta in codice Leidensi: 

„Haec omnia de Commentariis Romanorum con- 
gregavi, id est Titi Galli et Gaudentii et maxime 
„Iunilii Flagrii Mediolanensium." 

Romani autem quod iidem h. 1. appellantur et Mediola- 
nenses, eo factum mecum existimabis, VIR ERUDITISSIME, 
quod is, qui haec scripsit, mediae quae dicitur aetatis 
homo nec Italus, (Gallus fortasse,) veteres scriptores Italos 
communi nomine Romanorum complecteretur. 

Quae cum ita sint, firmiora circumspicienda sunt 
argumenta, ex quibus probabilem coniecturam de aetate 
Philargyri capere liceat Et Fulvius quidem Ursinus eum 
non longe a Servii aetate afuisse iudicat; nec poterat is 
aliter statuere, qui id Commentariolum ad Imperatorem 
Valentinianum missum crederet. Ursino assentiri videtur 
Saxius Onomast. Lit. T. I. p. 471.; in eadem sententia 
sunt Suringarus pag. 273. et Fr Osannus 1. 1. pag. 283. 
Audiamus Suringarum ita disputantem pag. 97.: 

„De aetate, qua vixerit PInlargyrius, admodum , 
,,dubia res est; neque enim huius nomen a quo- 

„quam Veterum memoratur, nec ipse quidquam suae 
„aetatis indicium in loto Commentario prodit. Du- 
bito dicere, hunc Servio fuisse antiquiorem, qui, 
„quum tot interpretum auctoritatem passim cita— 
„veril, huius nomen ne semel quidem memoravit. 
„Aeque minus ille Servium citat, quod non dubito, 
„quin facturus fuisset, si Servii Commentarios co- 
gnovisset. Si autem tollenda est difficultas, quare 
„nec hic illius, nec ille huius mentionem fecerit, 
„staluendum erit, alterum alterius fuisse aequalem, 
„ila quidem ut ambo, in diversa utpote regione, 
„eodem saeculo vixerint, absque ut vel huius labor 
„illi, vel illius labor huic potuerit esse notus.“ 
Paulo post tamen ita scribit: 

„Equidem hac in re ignorantiam fateri, quam 
„temere hariolari malo.“ 

Redhibui verba Suringari nulla in parte a me mutata. 
Atque illud quidem minime concedendum est Suringaro, 
ne ullam quidem notam aetatis, qua scriptus sit ille Com- 
mentarius, in ipso reperiri. Sed de ea re infra dicetur 
explicatius. Nunc illud quaeramus quale sit, quod Servio 
fere aequalem existimat Philargyrum. Verum est, quod 
ait Suringarus, neutrum ab altero commemorari ; quod si 
a duobus nostrae aetatis scriptoribus idem argumentum 
simili consilio modoque tractantibus factum fuerit, ut 
neuter alterius mentionem faciat, sane, etsi nulla sit anni 
nota in fronte utriusque libri, utrumque eodem tempore 
scriptum ac typis impressum suspicabimur. Eandem su- 
spicionem si ad hanc, quam nunc attigimus, causam trans- 
tuleris, vide ne vehementer fallare. Uterque enarrator, 
et Servius et Philargyrus, ex iisdem quasi armamentariis 
interpretandi instrumentum petiit. Et si quis paulo ac- 
curatius quaesierit, quos uterque auctores secutus sit, 
facile sibi persuadebit, in his prope nullum inveniri, qui 
post Antoninos fuerit. Ac de Philargyro quidem non du- 
bitaverim id pro certo affirmare; itemque Servius aut 

nullum laudat, qui post eam aetatem fuisse putandus sit, 
aut si quem laudat praeter Donatum, ita raro id facit, 
ut facile assentiamur ei, qui id non ab ipso factum credat. 
Sed ea res amplioris quaestionis est, quam quae hoc loco 
pertractari possit. Nunc quidem satis est hoc intelligi, 
quod neuter alterius mentionem iniiciat, ex eo non posse 
consequi, quod voluit Suringarus, aequales fuisse hos 
Grammaticos; neque enim solent illi alios adhibere, nisi 
veteres interpretes, qui multo ante ipsos fuerunt. Nempe 
cum doctissimi homines superioribus saeculis Vergilii car- 
mina enarrassent, nihil fere recentiores illi relictum sibi 
putabant, nisi ut, quae suo quisque consilio maxime con- 
venire arbitraretur, ex illis fontibus derivarent. 

At, inquit Fr. Duebnerus, cuius Viri nomen eo 
usurpo libentius, quo paratior est ac promptior ad iuvanda 
popularium suorum studia philologica, Zeitschrift f d, 
Alterthumswissensch ♦ 1834. no. 153. p. 1228., constat Ser- 
vium saepe allegoricarum explicationum in Bucolicis 
meminisse, eo fere consilio, ut eas reiiciat.*) Harum 
auctorem Duebnerus, inventis quibusdam in Parisina 
Bibliotheca pagellis, particulam, ut ipse putat, Commentarii 
Philargyriam offerentibus, hunc Philargyrum auctorem esse 
affirmat. Ego vero, cum parum probabile sit tales inter- 
pretationes, quae, etsi ex parte sint repudiandae, tamen 
accuratiorem quandam produnt priscorum temporum no- 
titiam, quam qualem hominum ab ea aetate nimis longo 
intervallo remotorum fuisse credas, a Philargyro esse pri- 
mum inventas, ita potius statuo, has quoque ab utroque, 
et Servio et Philargyro, ex antiquioribus interpretibus petitas 
esse, Servio non ex Philargyro demum cognitas. Quid, 
quod Fr. Os annus 1.1. pag. 284., Suringarum huius 
opinionis auctorem antestatus, ipsam Praefationem Geor- 


*) Vere utique Servius ad Ecl. III, 20.: 

,, Refutandae sunt allegoriae in bucolico carmine, nisi 
„cum ex aliqua agrorum perditorum necessitate de- 
„scendnnt. u 

gicorum Servium a Philargyro mutuatum dicit? Quod ut 
per se incredibile est, ita eo redarguitur, quod multa habet 
Philargyrus, quae non sunt apud Servium, ita tamen com- 
parata, ut si vidisset Servius illius Commentarios, ea 
praetermissurus non fuisset, cf. Ecl. II, 63. III, 62. VIII, 
109. Ge. I, 192. 309. II, 97. 162. 167. 225. 299. 349. 381. 
417. 456. 459, 477. 497. cet. Ac Philargyri esse hanc 
Praefationem declarant etiam signa quaedam elegantioris 
sermonis, qualia apud hunc non uno loco deprehendimus, 
aliena illa quidem ab horridiore genere scribendi, quo 
utitur Servius. Est autem in Burmanni editione triplex 
praefatio; primam vindicavimus Philargyro, altera non 
impedio quominus Servio tribuatur; tertia, e codicibus 
Bernensibus g et © emendanda, pars est extremae Phil- 
argyrianae cum novo exordio. Sed quoniam semel in 
hanc quaestionem deducti sumus, placet ea hic proponere, 
quae in duobus illis Bernensibus libris subiiciunlur Prae- 
fationi Philargyrianae : 

„Hucusque hic tractatur. In Georgicis poeta solus 
„loquitur. In Georgicis et hic (scribe et in Aenei - 
„e?c ».) enarrat. In Georgicis operatur. In Georgicis 
„medium eloquium. In Georgicis vita prudentium. 
„Georgica septennio scripsit. Georgica Maecenas 
„postulavit. Georgica duobus modis scripsit, prae- 
cepto doctoris et persona discipuli requirentis. 
„In Georgicis angusta dilatavit. Iunilitts dicit “ 
In his quattuor cola, quae sunt extremo loco posita, ex 
ipsa Praefatione Iunilii repetita esse liquet; sic enim ille: 
„duobus modis scripsisse dicendum est. Ingenti 
autem egit arte, ut potentiam nobis indicaret sui ingenii 

coartando lata et angustiora dilatando. Et hi 

libri didascalici sunt; unde necesse est, ut ad aliquem 
scribantur; nam praeceptum doctoris et disci- 
puli personam requirit; unde ad Maecenatem 
scripsit, “ cet» Ex quo inlelligendum videtur cetera quoque, 
quae in illa Praefatione non attinguntur, ex eadem deprompta 
esse, copiosiorem igitur eam fuisse, quam nunc exstat. 

Denique Philargyri Commentarium prius, quam Servii, 
conscriptum esse eo quoque probari ait Os annus pag. 
284., quod in Parisino illo fragmento ad Ecl. III, 90. haec 
legantur: „De Maevio nihil reperi;“ de quo homine cum 
habeat Servius quod referat, videri apparere Serviana, 
cum haec scribebat Philargyrus, nondum fuisse edita. Esto 
igitur id fragmentum Philargyri; sed quid est apud Ser- 
vium de Maevio, praeter versum Horatii, quod non sit 
apud Philargyrum? Nihil igitur valet illud argumentum, 
cum, quo nitatur, non habeat. 

Quo autem iure Duebnerus et Osannus hoc . 
demonstrandum susceperunt, Philargyrum ante Servium 
fuisse, eo nunc ego utar ad probandum contrarium. Ita 
enim scribit Servius ad Ge. IV, 370.: 

„Saxosum sonans] saxosum legendum, non 
^saxosus , ne sint duo epitheta, quod apud Latinos 
„vitiosum est. 44 
Contra Philargyrus: 

„S a x o s u m sonans] Alias Saxosus sonans 9 non 
„ut duo intelligendum, saxosus et sonans, sed 
„ob saxa sonans, 44 

Quis non videt ipsum Servium redargui a Philargyro? 
Ergo Servius aetate prior, Philargyrus posterior. Quod 
cave ita concludas. Servius cum ea acceperit a superio- 
ribus Grammaticis, non ipse Servius putandus est refutari a 
Philargyro, sed is, quisquis ille fuit, qui ea primus scripsit. 

Sed quod negat Suringarus ullo signo suam aetatem 
prodere Philargyrum, id ab eo, qui dedita opera de vete- 
ribus scholiastis scriberet, negari potuisse est sane quod 
mireris. Deprehenduntur enim temporis quaedam notae 
et in rebus et in verbis. Antiquum spiritum fastumque 

X 

hominis Romani agnoscas facile in iis, quae scribit Phil- 
argyrus ad Ge. III, 89.: 

„Xanthum dicit et Cyllarum equos, quos Neptunus 
„Iunoni dedit, illa Castori et Polluci, ut poetae 
„Graeculi fabulantur. 44 

Mordacius etiam loquitur ad III, 391. : 

„Huius opinionis auctor est Nicander; nec pot- 
erat esse nisi Graecus.“ 

Ex quo apparet ctiamtum obtinuisse veterem illum Grae- 
corum hominum contemptum. Itaque verisimile est scripta 
haec esse vigentibus rebus Romanis, necdum fractis Ro- 
manorum animis perculsa et afflicta a barbaris Italia, quod 
factum novimus ineunte quinto saeculo p. Chr. nat. Sed 
eum, quem modo attigimus, contemptum Graeculorum ma- 
xime mirum esse dixeris in homine, cuius ipsum nomen 
Graecam originem prae se ferat. Unde igitur tantum fastum, 
quem facile ignoscas Romano homini, Philargyro venisse 
putas? Nempe ex ea re intelligiturPhilargyrum, cum servile 
sit hoc nomen, libertino genere ortum esse, sed eo, quod 
dudum (vidimus enim supra iam Ciceronis aetate servos 
aut libertos Philargyros Romae fuisse) cum libertate etiam 
civitatem Romanam acceperit proptereaque antiquae originis 
oblitum ingenio, moribus, patria plane Romanum factum sit. 

Necdum obsoleverant Philargyri aetate sacra ethnica, 
id quod cognoscitur ex iis, quae scripsit ad Ge. III, 380.: 
„Nymphis libari vino Pontifices negant 44 
tum ex simili re Ge. II, 394.: 

„Improbant enim aruspices hostiam, quae admota 
„altaribus reluctatur. 44 
adde Eci. IV, 63. : 

„Pueris nobilibus editis in atrio domus*) Iunoni 
„Lucinae lectus ponitur. 44 

Apertum est autem, qui sic loquatur, eum ad sui temporis 
morem referre sermonem. Denique rem ita, ut dixi, se habere, 
manifestius etiam declarant ea, quae leguntur ad Ge. III, 425.: 
„Sirius] Stella in ore Canis. Hac oriente maximi 
„calores et ex his graves morbi; ideoque Romae 
„omnibus annis sacrum Canarium fit 
„per publicos sacerdotes. 44 


*) ita enim haec emendatius inter Serriana Leguntur; apud Ur- 
sinum est : in alrio Iunonis Lucinae , omisso voc. domus» 

Exposuerunt de eo sacro Ovidius, Feslus, Columella; quod 
cum omnibus annis fieri solere dicat Philargyrus, non est, 
quod in re, quam iam pro confessa habeas, pluribus moremur. 

Atque ipsum Philargyrum ethnicum fuisse cum ea pro- 
bant, quae modo proposuimus, (nam ita solet ethnicus loqui 
de sacris ethnicis, tamquam de re et praesenti et quam ipse 
amplectatur,) tum illa persuadent, quae scripsit ad Ge. III, 
391. sq. : 

Munere sic niveo lanae, si credere dignum est, 

Pan deus Arcadiae captam te, Luna, fefellit. 
„captam fefellit] Cepit et fefellit. Et bene: si 
„cr edere dignum est, quia dicturus erat impia 
„in Deam. Fabula sic est: Pan cum Lunae amore 
„flagraret, ut illi formosus videretur, niveis velleribus 
„se circumdedit, atque ita eam ad rem veneream 
„illexit. Huius opinionis auctor est Nicander; 
„nec poterat esse nisi Graecus.'* 

Qui cum ipso poeta aegre ferret pollutas tali fabula reli- 
giones, eum non licet credere Christianum hominem fuisse, 
cui cum omnis cultus deorum invisus esse deberet, non 
adeo indigna illa res potissimum videri posset, ut cius- 
modi convicio Graecam credulitatem proscinderet. Nam 
si quis dixerit, ab antiquo aliquo interprete haec trans- 
tulisse Philargyrum alienumque id esse posse, non ipsius 
iudicium, primum si ille solum id agebat, ut alienis copiis 
illustraret Vergilium, non adiecisset extrema illa, nisi ipse 
similiter, ut is, a quo haec sumpserat, animo affectus esset; 
tum sui iudicii hominem fuisse Philargyrum satis ostendit 
cum omnis, qua utitur, interpretandi ratio sive ab ipso 
inventa sive prudenti delectu instituto alienam copiam mu- 
tuata, tum indicio sunt talia, qualia legimus Ge. III, 3.: 
„C a rm i n a] Legitur et carmine , et, u t p u t o, rectius. 
Non enim dicit cetera carmina iam vulgata, sed 
cetera omnia absolute, i. e. ceterae omnes res 
vulgatae. 1 * 

Ge. III, 296.: 

„Dum mox] Celsus mox pro donec interpretatur; 
„sed, ut puto, mox abundat. 14 
Verba poetae haec sunt: 

Incipiens stabulis edico in mollibus herbam 
Carpere ovis, dum mox frondosa reducitur aestas. 

Ubi primum illud recte negat Philargyrus, dum mox idem 
esse, quod donec ; tum illud velim animadvertas, hoc dicere 
Philargyrum: abundare mox y i. e. si omissum sit, non 
magnopere desiderari; non redundare, i. e. plane otio- 
sum esse, sed copiosiorem fieri adiecta ea particula sen- 
tentiam; hoc enim dicit poeta: non debere pastoribus 
gravem videri ac nimis molestam eam curam; mox enim 
redituram aestatem, quae eos liberet ab hoc labore. Facile 
adstipulabimur Philargyri sententiae etiam Ge. IV, 219. sqq.: 
His quidam signis, atque haec exempla secuti 
Esse apibus partem divinae mentis et haustus 
Aetherios dixere. 

„Secuti] Pythagorae sectam versat,*) quam et Stoici 
„sequuntur. Et quidam accusant, quod, cum sit Epi- 
cureus, alienam sectam usurpare videtur. Sed ego 
„p u t o simpliciter referri sententias philosophorum. 44 
Sed redeamus in viam, unde parumper divertimus. 
Erit autem fortasse, qui Christianum fuisse Philargyrum 
inde probatum eat, quod ad Ge. IV, 111. ita scribit: 

„Hunc, (Priapum,) Liberi et Veneris filium, hortis 
„et vineis custodem datum aiunt; 44 
ita enim loqui solere, qui tradita ipse non credat. Parum 
id ad persuadendum apposite; fieri enim potuit, ut talia 
ne ethnicus quidem crederet, ut multos scimus multa eius 
generis non credidisse, licet non essent Christiani. Atqui 
paganos agrestes commemorat Philargyrus ad Ge. II, 
381. j paganos autem dictos esse a Christianis constat, qui 
sacris Christianis non essent initiati ; atque eam vim ei vo- 
cabulo adiungi a Philargyro probare videtur quod adiectum 
— ■ 1 1 ■ ■ 

*) servat emendat Rutffers. V. L. VI, 15., rectene an secas, 
viderint alii. 

est agrestes , quod vocabulum, si paganos vetere consue- 
tudine dictos accipias, (mprjxag^ redundare existimes. Sed 
proponamus totum scholion; id his verbis conceptum est: 
„ Compit a] Ut Relatio placet, locus ex pluribus par- 
tibus in se, vel in easdem partes ex se via atque 
„itinere dirigens, sive is cum ara, sive sine ara, 
„sive sub tecto, sive sub divo sit, ubi pagani agre- 
stes buccina convocati solent certa inire concilia. 
„IIinc et Lares compitalicii et feriae compitaliciae/ 4 
Corruptum hic esse nonnihil dudum intellectum est. Vo- 
cabulum Relatio alii aliter emendarunt; at tu vide, ne 
vitii sedes non sit in eo nomine, sed in particula 17/, 
quam ex nomine Verrii aut Varronis per compendium scripto 
natam suspiceris. Neque vero, qui ita haec corrigat : „V e r r i i 
(aut Varronis) relatio placet/ 4 periculum est ne contra consue- 
tudinem locutus videatur; similiter enim infra ad Ge. III, 313.: 
„cilicia, quae Celsus ait retulisse Varronem 
„ideo sic appellari/ 4 

Tum pro illis via atque itinere legendum videtur viam 
(vel vias ) atque itinera. Sed consideranti id scholion 
statim apparet haec relata esse a docto Grammatico, quales 
ea aetate exstiterunt, qua vocabulum paganus nondum ita 
dici coeptum est, ut significaret gentilem, i&nxov, i. e. 
deorum cultorem. Praeterea ipsum illud, quod adiungitur, 
agrestes indicat diligentiam eius, qui haec scripsit; fuerunt 
enim etiam urbici pagani, in collegium compositi, ad 
quos spectat oratio Pseudo-Ciceronis pro Domo sua c. 28.: 
„Nullumestin hac u rbe collegium, nulli pagani 
„aut montani, (quoniam plebei quoque urbanae 
„maiores nostri conventicula et quasi concilia quae- 
dam esse voluerunt,) qui non amplissime non modo 
„de salute mea, sed etiam de dignitate decreverint/ 4 
quae qui scripsit vix dubium est quin tacite cogitaverit 
de conciliis agrestium paganorum, qualia a Philargyro 
commemorantur. Ergo ne hoc quidem scholion obstat, 
quominus Philargyrum gentilem fuisse existimemus. 

Illud etiam apparet, Philargyri aetate superstites fuisse 
quosdam libros ex genere eorum, qui mature videntur 
intercidisse, ut Thyesten Varii. Nam cum hunc in modum 
verba faciat Philargyrus ad Ecl. VIII, 10.: 

Varium, cuius exstat Thyestes tragoedia omnibus 
„tragicis praeferenda/* 

id, quod dixi, cum verbo exstat probatur, tum Gerundivo 
praeferenda. Ergo hoc quoque signum vetat, ne nimis 
recentem esse velimus Philargyrum. 

Idem Philargyrus laudat sermonis Latini consuetu- 
dinem, quae posteriore aetate, lingua Latina omni bar- 
barie contaminata, vix ulla dici poterat. Ge. III, 71.: 

„ut uxorem sortiri dicimus.** 
et Ge. IV, 335. : 

„presso colore, u t in consuetudine dicimus.** 
Accedimus iam ad orationem Philargyri. Ea quoque 
probat non infimae aetatis Grammaticum fuisse Philar- 
gyrum; recto enim ac fere puro, tum simplici planoque 
utitur sermone, omnino tali, qualem maxime in interprete 
veterum scriptorum requiras. Nec sprevit idem elegantiam 
quandam orationis, ubi ea sponte se ofFerret ; ex quo genere 
illud est, quod supra posuimus, Ecl. VIII, 10.: „Varium, 
cuius exstat Thyestes tragoedia omnibus tragicis praefe- 
renda quod non iterum attingerem, nisi viderem Wei- 
chertum his verbis offensum, qui de L. Varii et Cassii 
Parmensis lita et carmm. pag. 58. not. 49. pro tragicis 
legendum censet tragoediis. At vides, VIR DOCTISSIME, 
sermonem Philargyri ad veterum consuetudinem, postea 
neglectam, compositum; dixit enim tragoediam omnibus 
tragicis praeferendam eo more, qui ab optimis quibusque 
scriptoribus frequentatur et Graecis et Latinis, ut a Cicerone 
de Offic. 1, 22. : 

„Quorum ( Pausaniae et Lysandri) rebus gestis 
„ quamquam imperium Lacedaemonis dilatatum puta- 
ntur, tamen ne minima quidem ex parte Lycurgi 
Jegibus et disciplinae conferendi sunt.** 

Idem Cicero Orat c. XIII. §. 41. s 

„ Maiore mihi ingenio videtur esse, ( Isocrates ,) 
„quam ut cum orationibus Lysiae comparetur/ 1 
el de Orat. II, 1, Aj 

„Nostrorum hominum in omni genere pruden- 
tiam Graecis anteferre/ 4 
Sallust B. Jug. c.LXXXV, 13^ 

„Comparate nunc, Quirites, cum illorum superbia 
„me hominem novum/ 4 

Plura huius generis afferunt Wopkens. Lectt. Tuli. p. 135. 
ibique Hand. Heusinger ad Cic.Off. 1, 22. Kuehner ad Cic.Tusc. 
L 2. Kritz ad Sallust. Cat. c. LI, JA. Ellendt ad Cic. de Orat. 
1, 4, 15. Ruediger ad Demosth Olynth.II, 10, A Matth. Gr.Gr. 
§.453. Atque ut in hac orationis conformatione veterum au- 
ctoritatem secutus est Philargyrus, ita, si integris uteremur 
eius Commentariis, multa fortasse alia antiqui coloris vestigia 
deprehenderejnus. Priscae monetae verbum est vannere , 
quo simplici (nam compositum evannere etiam apud alios 
reperitur) praeter Lucilium nullus, quem quidem norimus, 
scriptor usus putatur; vid. p. 314. edit. Haverc. et Nonium 
p. 10. edit. Mere.; idem legitur apud Philargyrum ad Ge. 
I, 165. Celerum sunt apud eundem verba quaedam, quae 
Appuleii aut etiam Donati aetate videntur in consuetu- 
dinem venisse, quale est moralitcr Ge. III, 550., appeti- 
bilis ib. 174, prohibitor ib. IV, 110, denique vitupera-' 
biliter Ecl. V, 7. in scholiis Bernensibus; de illo, quod 
in iisdem scholiis affertur, kistorialiter intimare , si modo 
est ipsius Philargyri, dicetur in altera parte huius dispu- 
tationis. Quaedam, in quibus gravius offensum, non vi- 
dentur imputanda Philargyro, sed iis, qui in brevius eum 
coartarunt. Insigne eius rei argumentum est, quod, cum 
ipse in Praefatione Georgicorum recte ita scripsisset, 
quemadmodum est apud Burmannum: 

„Nam omnis terra, ut etiam Varro docet, quadri- 
fariam dividitur, 44 

barbare loqui eum fecerunt, qui apud Suringarum et 
Muellerum hunc in modum verba eius deformarunt: 

„Nam omnis terra quadri f aria.“ 

Antiquum esi vocabulum Ecloga , iam a Varrone ita com- 
memoratum, ut appareat idem saepe significasse, quod 
Graecum sidvUiov , vid. etiam Plin. Epist. IV, 14, 9. Etsi 
autem recte poterant Vergilii carmina pasloritia Eclogae 
nuncupari, tamen, quia ab ipso poeta, ut testis est Ma-* 
crobius, (vid. Heins. apud Burm. Virg. T. I. p. 3.) quocum 
consentiunt antiquissimi libri mss. carminum Vergilianorum, 
Bucolica appellata sunt, eo nomine solo utuntur anti- 
quiores Grammatici ; Probus demum, Donatus, Servius, 
Fulgentius Planciades, admiserunt vocabulum Eclogae, 
item semel Philargyrus ad Ge IV, 565. Ex quo fortasse 
non iniuria colligas non multum aetate inter se diversos 
fuisse Servium ac Philargyrum. 

Brevi mihi esse licet in praedicanda eruditione Phil- 
argyri, quippe ab aliis iisque maxime idoneis auctoribus 
iustis laudibus ornata; et testimonii loco potest esse 
quodammodo „Indiculus scriptorum a Philargyro citatorum 44 
a Fabricio Bibi. Lat. Vol. I. p. 340. sqq. exhibitus. Multa 
in eo sunt signa exquisitioris doctrinae, qualem non liceat 
in homine quaerere, qui post eversam rem Romanam 
aut etiam prostrata iam omni pristina imperii dignitate 
fuerit. Sed plane indocta dixerit fortasse aliquis, quae 
leguntur Ecl. III, 39. : 

„Hedera] legitur et Aedera, ab aerendo arboribus, 

„et sine aspiratione dici debet.“ 

Quis tandem, nisi imperitissimus homo, tam aperti vitii 
rationem ducendam putaverit? At habet ea originatio 
non solum Philargyrum, sed longe antiquiorem auctorem, 
Verrium aut Festum apud Paulum Diaconum p. 100. (74.) 
edit. Mueller.; is enim similiter: 

„ Hedera dicta, quod haereat, 44 cet. 
ab eoque haec petiisse Philargyrus videri potest. Mature 
autem e et ae inter se permutaverunt Romani ; vid. quae 
scripsi Orthograph. Vergil. s. v. Scaena p. 470. Cum autem 
ipsum metrum illud aedera nullo modo admittere Yideatur, 
velim memineris fuisse posterioribus saeculis, qui ipsam 


Digitized by Google 


33 


hanc diphthongum corriperent; cuius rei antiquissima, 
quae quidem exstant, exempla sunt apud Ausonium, qui 
medio quarto saeculo floruit, plura magisque promiscua 
apud Christianos poetas; vid. K. L. Schneideri Grammat. 
Vol. I. p. 54. sq. Ex quo intelligitur ipsum quoque aedcpol , 
quod in antiquis libris mss. et impressis Plauti et Terentii 
mullum visitur, etsi non fuerit Plautinum aut Terentianum, 
certa tamen quadam aetate minime vitiosum visum esse. 

Vides igitur, VIR PRAESTANTISSIME, contra quam 
judicavit Suringarus, non pauca inesse in his Commen- 
tariis, ex quibus coniccturam facias de aetate Philargyri ; 
quae licet non discrepet ab aliorum Virorum doctorum 
ipsiusque Suringari opinione, quarto post Christ. nat. sae- 
culo fuisse eum hominem, firmioribus tamen a me, quam 
ab illis, argumentis comprobata cautumque simul est, ne 
quis forte incredulus, quales multi hodie sunt, nos dispu- 
tationemque nostram (maxime alteram eius partem, cum 
primum res passa fuerit, typothetae tradendam) in rebus 
fictis versari existimet. 

Fulvius Ursinus in Praefatione scribit chirographo 
Vergilii usum esse Philargyrum idque ex eius Commen- 
tario apparere affirmat. Repetiit ea verba Heynius T. IV. 
p. 746 edit, quartae. Tale ainuyQayov si vidisset Philar- 
gyrus, esset sane, quod eum valde antiquum existimaremus. 
Chirographa Vergilii Quintilianus vidit, Inst. Orat. I, 7, 20. 
Sed cum praeterea nemo ea praeter Probum, antiquum 
quidem illum, non hunc recentiorem Grammaticum, quem 
supra commemoravimus, vidisse legatur, Aulus autem Gellius 
ita referat de Probo, ut nullum uvio/^ov Vergilii ipsius 
Gellii aetate exstitisse pro certo haberi posse videatur, 
(quamquam aut mentitum esse Probum aut deceptum ve- 
risimile est, ut Orlhograph. Vergil. p. 403. ostendimus; 
nec Kritzius ita multum eiusdem fidei tribuit ad Sallust. 
Cat. c. 5. §. 3.) antfc Antoninos fuisse Philargyrum suspi- 
ceris. At nusquam tale quidquam prae se tulit Philargyrus; 
videntur Ursinum fefellisse ea, quae leguntur ad Ge.IV, 141.: 

„Ipsius autem (Vergilii) manu duplex fuit scriptura, 
„tinus et pinus .* 1 

Verum id ab aliis accepisse Philargyrum, ipsum verbum 
fuit videtur arguere. Similiter ib. 231.: 

„Fetus] FJores emendatum fuit.“ 

Ac si chirographo ipsius poetae usus esset, et poterat et 
debebat eius testimonio uti, ubicumque aliquam scripturae 
discrepantiam deprehenderet; (et satis saepe deprehendit;) 
confecta res fuisset, si Ge. III, 3. in chirographo illo rep- 
perisset carmine , non carmina; nunc cum ita loquatur: 
„Ca r m inaj Legitur et carmine, et, ut puto, rectius“ 
dubitandi locum ibi relictum fuisse apparet, qui, si in 
chirographo poetae carmine scriptum invenisset, nullus 
fuisset. Non levioris ponderis sunt, quae scripsit Phil- 
argyrus ad Ge. II, 332.: 

„Celsus ait germina reliquisse Virgilium.“ 

Si ipse usus esset Vergilii chirographo, non erat, quare 
eam lectionem a Celso se sumpsisse diceret. 


llaec habui, de ipso homine eiusqne aetale quae 
scriberem. In quibus si forte multa vel subtilius 
quaesita copiosiusque tractata vel scripta limatius 
velis, VIR EXCELLENTISSIME, dabis veniam homini 
in aliis rebus occupato et serius , quam vellet , haec 
scribere aggresso, praeterea eo ipso tempore adversa 
valetudine conflictato. Idque TE facturum confidere 
me iubent illae TUI erga me animi significationes, 
quarum plena est TUA Aencidos editio. 

Vale, VIR EGREGIE, meritaque, quam apud om- 
nes consecutus es, gloria diu fruere! 




